มีอาการชาที่นิ้วมือ ทั้งสองข้าง ตั้งแต่ข้อนิ้วกลางลงไปปลายนิ้ว เวลาตื่นนอน หรือ เวลานิ้วมือไม่ได้เคลื่อนไหว นานๆๆ แต่สามารถขยับยืดเหยียด ให้คลายอาการชาได้ จะมีสาเหตุจากอะไร
สวัสดีค่ะ อาการชาที่นิ้วมือ อาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-โรคหลอดเลือดสมอง มักเป็นชาหนาๆ เป็นครึ่งซีกของลำตัวในเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณมือและนิ้ว ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม